ตะลึง พบคนบนเรือสำราญเที่ยวขั้วโลก เกร็ก มอร์ไทเมอร์ ติดโควิดเกินครึ่ง
ผวาหนัก พบผู้โดยสาร-ลูกเรือบนเรือสำราญเที่ยวขั้วโลก เกร็ก มอร์ไทเมอร์ ติดเชื้อโควิดเกินครึ่ง ขณะเรือถูกกักนอกชายฝั่งอุรุกวัย ด้านออสเตรเลียเตรียมส่งเครื่องบินมารับพลเมืองชาติตนและนิวซีแลนด์เมื่อ 8 เมษายน 63 สำนักข่าวรอยเตอร์และซีเอ็นเอ็นรายงาน ผู้โดยสารบนเรือสำราญเกร็ก มอร์ไทเมอร์ ซึ่งดำเนินกิจการโดยบริษัท Aurora Expedition ในออสเตรเลีย ต้องตื่นตระหนกอย่างยิ่ง มีผู้โดยสารและลูกเรือบนเรือสำราญลำนี้ ติดเชื้อไวรัสโคโรนาสายพันธุ์ใหม่ หรือโควิด 19 เกินครึ่ง หรือถึงเกือบ 60% ของจำนวนลูกเรือและผู้โดยสารทั้งหมดบนเรือ 219 คน ขณะที่เรือสำราญลำนี้ถูกกักอยู่บริเวณนอกชายฝั่งของประเทศอุรุกวัยใกล้กรุงมอนเตวิเดโอ เมืองหลวง มาตั้งแต่วันที่ 27 มีนาคม เนื่องจากรัฐบาลอุรุกวัยปฏิเสธที่จะให้เรือเทียบท่า เพราะหวั่นเกรงการแพร่กระจายของเชื้อโควิดโฆษกกระทรวงการต่างประเทศอุรุกวัย เปิดเผยว่า รัฐบาลอุรุกวัยตกลงยอมรับข้อเสนอในการอพยพผู้โดยสารชาวออสเตรเลียและนิวซีแลนด์ลงจากเรือสำราญเกร็ก มอร์ไทเมอร์ โดยจะอนุญาตให้ทางการออสเตรเลียส่งเครื่องบินแบบเช่าเหมาลำมารับ ผู้โดยสารชาวออสเตรเลีย 96 คนและชาวนิวซีแลนด์ 16 คนในวันพฤหัสฯ ที่ 9 เมษายน เพื่อเดินทางกลับไปยังเมืองเมลเบิร์น ในประเทศออสเตรเลียโฆษกกระทรวงการต่างประเทศอุรุกวัย เผยขั้นตอนการอพยพด้วยว่า จะมีการนำผู้โดยสารเหล่านี้ลงจากเรือสำราญเพื่อขึ้นเรือมายังกรุงมอนเตวิเดโอ ระยะทางประมาณ 32 กิโลเมตร จากนั้นจะนำผู้โดยสารเหล่านี้ขึ้นรถบัสไปยังสนามบิน ภายใต้มาตรการป้องกันเชื้อโควิดอย่างเข้มงวดรอยเตอร์เผยว่าจากผลการคัดกรองตรวจหาเชื้อโควิดผู้โดยสารและลูกเรือบนเรือสำราญ เกร็ก มอร์ไทเมอร์ 217 ราย พบว่าติดเชื้อโควิดถึง 128 ราย และไม่ติดเชื้อ 89 ราย หลังจากเรือสำราญเกร็ก มอร์ไทเมอร์ ซึ่งเป็นเรือสำราญ Ice Class สำรวจขั้วโลกได้แล่นออกจากท่าเมื่อ 15 มีนาคม เพื่อจะมุ่งหน้าไปยังยังแอนตาร์กติกา และเซาท์ จอร์เจียโดยบนเรือนอกจากมีผู้โดยสารชาวออสเตรเลียและนิวซีแลนด์แล้ว ยังมีผู้โดยสารจากสหรัฐฯ สหราชอาณาจักร จาเมกา และอีกหลายประเทศในยุโรปอยู่บนเรือลำนี้ ขณะที่ทางการอุรุกวัยกำลังประสานงานเจรจากับรัฐบาลของผู้โดยสารเหล่านี้ในการมารับพลเมืองของชาติตนกลับประเทศ
ผวาหนัก พบผู้โดยสาร-ลูกเรือบนเรือสำราญเที่ยวขั้วโลก เกร็ก มอร์ไทเมอร์ ติดเชื้อโควิดเกินครึ่ง ขณะเรือถูกกักนอกชายฝั่งอุรุกวัย ออสเตรเลียเตรียมส่งเครื่องบินมารับพลเมืองชาติตนและนิวซีแลนด์
โควิด-19,ไวรัสโคโรนา,COVID-19,ไวรัสโคโรน่า,เรือสำราญเกร็ก มอร์ไทเมอร์,อุรุกวัย